open-index/open-wikipedia-markdown huggingface dataset:
Φεντερίκο ντε Τροκίσιο

Ο **Φεντερίκο ντε Τροκίσιο** (ιταλικά: *Federico de Turgisio ή Trogisio*) ήταν Γαλλικής καταγωγής Ιταλός ευγενής και βάιλος του Πριγκιπάτου της Αχαΐας. Η καταγωγή της οικογενείας του ήταν το Τρουά ή η Ορλεάνη στη Γαλλία, είχε νυμφευτεί τη Μαργαρίτα (Margherita di Sangro), αναφέρεται και ως **Φρειδερίκος του Τρουά**.

Ήταν βαρώνος του Τροκίσιο όπου κατείχε τέσσερα φέουδα, το 1320 αναφέρεται μεταξύ των βαρώνων του Αμπρούζο. Είχε διορισθεί βάιλος του Πριγκιπάτου της Αχαΐας από τον πρίγκιπα Ιωάννη από το 1318 έως το 1321. Το 1321 εκστράτευσε κατά του κάστρου του Αγίου Γεωργίου των Σκορτών όπου το είχαν καταλάβει οι Βυζαντινοί, εκεί όμως οι βυζαντινοί έκαναν στρατήγημα. Γέμισαν τα τείχη του κάστρου με σημαίες του Ιωάννη, βλέποντας τα λάβαρα ο Τροκίσιο νόμισε ότι το κάστρο είχε πέσει πάλι στα χέρια των Φράγκων και προχώρησε αμέριμνος να μπει σε αυτό. Φτάνοντας κοντά στην πύλη δέχτηκε επίθεση από τους Βυζαντινούς από όλες τις πλευρές, ακολούθησε μεγάλη σφαγή των Φράγκων όπως αναφέρεται και λίγοι κατάφεραν να ξεφύγουν μαζί και ο Τροκίσιο.

## Πηγές
* Origine dei sognomi italiani, Γενεολογικό δένδρο του Τροκίσιο , ανακτήθηκε 7 Απριλίου 2013

## Παραπομπές


Κατηγορία:Ιταλοί ευγενείς
Κατηγορία:Βάιλοι του Πριγκιπάτου της Αχαΐας
Επιχείρηση Αφροδίτη

Το ***Επιχείρηση Αφροδίτη*** (πρωτότυπος τίτλος: *Lucky Starr and the Oceans of Venus*, μετάφραση: Ο Λάκυ Σταρ και οι ωκεανοί της Αφροδίτης) είναι το δεύτερο βιβλίο της σειράς Lucky Star του Ισαάκ Ασίμωφ. Στην Ελλάδα κυκλοφόρησε από τις «Εκδόσεις Κάκτος» το 1979.

## Πλοκή
Η Αφροδίτη έχει αποικισθεί από τους ανθρώπους πριν πολλά χρόνια και καθώς όλη η επιφάνεια του πλανήτη είναι ένας τεράστιος ωκεανός όλες οι πόλεις βρίσκονται στον βυθό καλυμμένες από τεράστιους θόλους. Στις πόλεις έχουν αρχίσει να γίνονται κάποια σαμποτάζ και το Επιστημονικό Συμβούλιο της Γης στέλνει πράκτορα να δει τι συμβαίνει. Μετά από λίγο καιρό το Συμβούλιο λαμβάνει ένα μήνυμα από την Αφροδίτη ότι ο πράκτορας που έστειλε έχει συλληφθεί και θα δικαστεί για προδοσία. Τότε το Συμβούλιο αποφασίζει να στείλει τον Λάκυ Σταρ τον καλύτερο πράκτορά του να αναλάβει την υπόθεση. Ο Λάκυ Σταρ μαζί με τον σύντροφό του, τον Αρειανό Μπίγκμαν, πηγαίνουν στην Αφροδίτη όπου μετά από πολλές περιπέτειες καταφέρνουν να βρουν τον υπαίτιο των σαμποτάζ και να τον σταματήσουν.

## Παραπομπές


Επιχειρηση Αφ
Κατηγορία:Μυθιστορήματα του 1954
Κάστρο του Ευρίπου

**Κάστρο του Ευρίπου** ή **Φρούριο του Ευρίπου** ονομαζόταν κάστρο που υπήρχε σε νησάκι στον πορθμό του Ευρίπου μέχρι το 1890, οπότε καταστράφηκε από τις αρχές για να κατασκευαστεί η γέφυρα του Ευρίπου. Σήμερα σώζονται μόνο οι ανάγλυφοι λέοντες που είχαν εντοιχίσει οι Ενετοί στο κάστρο, οι οποίοι βρίσκονται στο Μουσείο της Χαλκίδας. Η άλλη κοντινή οχύρωση ήταν το τουρκικό κάστρο του Καράμπαμπα το οποίο βρίσκεται στην ακτή της Βοιωτίας χτισμένο από τους Τούρκους μεταξύ 1680 – 1690.

Το κάστρο του Ευρίπου ήταν συνδεδεμένο με γέφυρες, από τη μια πλευρά με τη Βοιωτία και από την άλλη πλευρά με την Εύβοια.

Τα πρώτα έργα έγιναν κατά τον Πελοποννησιακό πόλεμο το 411 π.Χ. και τα οποία συνεχίστηκαν κατά τους αιώνες και από το Μεγάλο Αλέξανδρο και από τον Ιουστινιανό ο οποίος έχτισε τετράγωνο φρούριο το 540 μ.Χ. στο βράχο στη μέση του πορθμού. Το 1205, οι Σταυροφόροι της Δ' Σταυροφορίας και συγκεκριμένα ο Ιάκωβος Β΄ ντ' Αβέν επισκεύασε τις οχυρώσεις και έχτισε το φρούριο που αργότερα πέρασε στα χέρια των Ενετών. Όταν οι Τούρκοι κατέλαβαν τη Χαλκίδα, ενίσχυσαν το κάστρο με νέο πύργο.

Από το 1853, στο νέο ελληνικό κράτος, άρχισαν έργα για τη βελτίωση της πρόσβασης στη Χαλκίδα, με βελτίωση και διαπλάτυνση των γεφυρών, γκρέμισμα μέρους του κάστρου και τελικά την πλήρη καταστροφή του το 1890. για να δώσει χώρο για την περιστρεφόμενη γέφυρα του Ευρίπου.

## Αναφορές


Κατηγορία:Κάστρα της Εύβοιας
Κατηγορία:Χαλκίδα
The Pirate Bay

Το **Pirate Bay** (συντομογραφία **TPB**) είναι ιστοσελίδα που παρέχει αρχεία torrent και magnet links για τη διευκόλυνση της ανταλλαγής αρχείων μέσω peer-to-peer χρησιμοποιώντας το πρωτοκόλλο BitTorrent. Ιδρύθηκε στη Σουηδία το 2003. Το 2009, οι ιδρυτές της ιστοσελίδας δικάστηκαν στη Σουηδία, κατηγορούμενοι για τη διευκόλυνση της παράνομης ανταλλαγής υλικού που υπόκειται σε πνευματικά δικαιώματα. Κρίθηκαν ένοχοι και καταδικάστηκαν σε ένα χρόνο φυλάκιση με πρόστιμο ύψους 30 εκατ. SEK (€ 2,7 ή US $ 3,5 εκατ. το 2009). Σε ορισμένες χώρες, οι ISPs έχουν διαταχθεί να εμποδίσουν την πρόσβαση στην ιστοσελίδα. Από τότε, λειτουργούν διακομιστές μεσολάβησης σε όλο τον κόσμο, παρέχοντας πρόσβαση στο Pirate Bay. 

Στις 9 Δεκεμβρίου 2014, το Pirate Bay, έκλεισε ξανά, όταν Σουηδοί αστυνομικοί εισέβαλλαν σε εγκαταστάσεις των εξυπηρετητών της ιστοσελίδας και κατάσχεσαν υπολογιστές, καθώς και άλλο εξοπλισμό. 

Στις 31 Ιανουαρίου του 2015, το The Pirate Bay επέστρεψε, ύστερα από το κλείσιμό του στις 9 Δεκεμβρίου του 2014, ωστόσο ακόμα δεν είναι δυνατόν κάποιος να κάνει εγγραφή στην ιστοσελίδα.

Από τον Φεβρουάριο του 2012 μέχρι και τον Ιούλιο του 2016, η προεπιλεγμένη σελίδα ήταν thepiratebay.se. Από τα τέλη του Ιουλίου του 2016, η ιστοσελίδα επέστρεψε στο thepiratebay.org.

Από το Σεπτέμβριο του 2022, το Pirate Bay σταμάτησε να είναι προσβάσιμο στην Ελλάδα, λόγω απαγόρευσης της ΕΔΠΠΙ (Επιτροπή για την Διαδικτυακή Πρόσβαση της Πνευματικής Ιδιοκτησίας).

Στις 6 Απριλίου του 2023, ανακοινώθηκε ότι η εταιρία παραγωγής Dynamic Television θα γυρίσει μία μίνι σειρά βασισμένη στις ζωές των τριών ιδρυτών της ιστοσελίδας, με τα γυρίσματα να ξεκινούν το φθινόπωρο του ίδιου έτους.

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Ιστοσελίδες BitTorrent
Κατηγορία:Κοινότητες διαμοιρασμού αρχείων
Ερμαφρόδιτος οργανισμός

[thumb|right|Δύο [σαλιγκάρια σε ζευγάρωμα.]]
Στη Βιολογία, **ερμαφρόδιτος** είναι ένας οργανισμός που έχει γεννητικά όργανα που συνδέονται φυσιολογικά και με το θηλυκό και με το αρσενικό φύλο, και παράγει ταυτόχρονα γαμέτες και των δύο φύλων.

Πολλές ταξινομικές ομάδες των ζώων (κυρίως τα ασπόνδυλα) δεν έχουν ξεχωριστά φύλα. Σε αυτές τις ομάδες, ο ερμαφροδιτισμός είναι μια φυσιολογική κατάσταση, επιτρέποντας μια μορφή σεξουαλικής αναπαραγωγής κατά την οποία και οι δύο σύντροφοι μπορούν να λειτουργήσουν ως «θηλυκό» ή «αρσενικό». Για παράδειγμα, η συντριπτική πλειοψηφία των χιτωνόζωων, πνευμονοφόρων σαλιγκαριών και των γυμνοσάλιαγκων είναι ερμαφρόδιτα. Ο ερμαφροδιτισμός βρίσκεται επίσης σε ορισμένα είδη ψαριών και σε μικρότερο βαθμό σε άλλα σπονδυλωτά. Τα περισσότερα φυτά είναι επίσης ερμαφρόδιτα.

Ιστορικά, ο όρος ερμαφρόδιτος έχει επίσης χρησιμοποιηθεί για να περιγράψει διφορούμενα γεννητικά όργανα και γοναδικό μωσαϊκισμό σε γονοχωριστικά είδη, ιδιαίτερα σε ανθρώπινα όντα. Για τον άνθρωπο είναι προτιμότερο να χρησιμοποιείται η λέξη ίντερσεξ, δεδομένου ότι η λέξη ερμαφρόδιτος θεωρείται πλέον απαρχαιωμένη και προσβλητική. όπως επίσης και «επιστημονικά ευλογοφανής και κλινικά προβληματική».

## Ετυμολογία
Ο όρος, που έχει καθιερωθεί διεθνώς, προέρχεται από τον Ερμαφρόδιτο, τον γιο του Ερμή και της Αφροδίτης από την Ελληνική μυθολογία. Σύμφωνα με τον Οβίδιο, συγκολλήθηκε με την Νύμφη, Σαλμακίδα, με αποτέλεσμα ένα άτομο που διαθέτει τα φυσικά χαρακτηριστικά και των δύο φύλων. Ωστόσο, σύμφωνα με τον Διόδωρο τον Σικελιώτη, ο οποίος το αναφέρει σε προγενέστερη περίοδο, γεννήθηκε με ένα φυσικό σώμα που συνδυάζει και τα δύο φύλα.

## Παραπομπές


## Βιβλιογραφία
* Konstantinidis, G. (2005). *[http://books.google.com/books?id=lCKRIT-7X6UC&pg=PA667&lpg=PA667&redir_esc=y#v=onepage&q&f=false Elsevier's Dictionary of Medicine and Biology]*. Elsevier. p. 667. ISBN 0080460127.
* 
* Discovery Health Channel, (2007) «I Am My Own Twin»
* 
* 
* 
* , reprinted in: 
* 
*  

## Διαδικτυακοί τόποι

* Ερμαφρόδιτος και με ανταλλακτικό!
* Britannica Online Encyclopedia: hermaphroditism (biology)
* Current Biology – Gender trading in a hermaphrodite
* The Evolution of Self-Fertile Hermaphroditism: The Fog Is Clearing 
* «Born True Hermaphrodite – Pictorial Profile», about Lynn Edward Harris

Κατηγορία:Αναπαραγωγή
Κατηγορία:Ερμαφρόδιτος
Αρτάβανος Δ΄ της Παρθίας

Ο **Αρτάβανος Δ' της Παρθίας** (σε παλαιότερες πηγές αναφέρεται λανθασμένα **Αρτάβανος Ε΄**, παρθικά: 𐭍𐭐𐭕𐭓 Ardawān), ήταν βασιλιάς των Πάρθων από το 216 ως το 224. Ήταν ο νεώτερος γιος του Πάρθου βασιλιά Βολογήση Ε' και ο τελευταίος Πέρσης βασιλιάς από τη δυναστεία των Αρσακιδών. Εξεγέρθηκε εναντίον του αδελφού του Βολογήση ΣΤ' και πήρε σύντομα το πάνω χέρι επιτρέποντας του να κρατήσει μονάχα ένα τμήμα της Βαβυλώνας ως το 228. Ο Ρωμαίος αυτοκράτορας Καρακάλλας εκμεταλλεύτηκε τον εμφύλιο πόλεμο ανάμεσα στα δύο αδέλφια αποφασίζοντας την κατάκτηση της Παρθίας (216). Διέσχισε τον Τίγρη αφήνοντας πίσω του ερείπια αλλά όταν ο Αρτάβανος ανέλαβε επικεφαλής του στρατού του αναγκάστηκε να οπισθοχωρήσει. Ο Καράκαλλας δολοφονήθηκε στη συνέχεια από τον Ιούλιο Μαρτιάλη, έναν από τους ακολούθους του σε έναν δρόμο κοντά στη Χαρράν το 217.
Ο Αρτάβανος νίκησε τον διάδοχο του Καράκαλλα, Μακρίνο ο οποίος αναγκάστηκε να κλείσει ειρήνη σύμφωνα με την οποία αναγκάστηκε να επιστρέψει τον Αρτάβανο όλες τις κατακτήσεις του, τα λάφυρα και να του πληρώσει αποζημίωση. Το 224 ο υποτελής βασιλιάς της πόλης του Δαρέμπ Αρδασίρ εγγονός του Σασσάν Ζωροάστρη ιερέα εξεγέρθηκε, και ο Αρτάβανος έστειλε τον υποτελή του βασιλιά του Χουζεστάν να τον αντιμετωπίσει. Ύστερα από τρεις μάχες μέσα σε έναν χρόνο ο Αρτάβανος γνώρισε τελικά συντριπτική ήττα από τον Αρδασίρ και σκοτώθηκε.
## Η πτώση της δυναστείας
Η δυναστεία των Αρσακιδών ανατράπηκε ύστερα από 400 χρόνια βασιλείας στην Παρθία και την Περσία γενικότερα. Νέος βασιλιάς θα γίνει ο Αρδασίρ Α' ιδρυτής της δυναστείας των Σασσανιδών η οποία θα κυβερνήσει την Περσία για άλλα 400 περίπου χρόνια, οι Σασσανίδες θα εγκαταλείψουν πλήρως τον φιλελληνισμό των Πάρθων επαναφέροντας την Περσία στην αρχαία δόξα της εποχής των Αχαιμενιδών. Η Περσική αυτοκρατορία των Σασσανιδών θα καταλυθεί τελικά τον 7ο αιώνα μ.χ. από την νέα ανερχόμενη δύναμη των μουσουλμάνων Αράβων, αμέσως μετά τον θάνατο του Μωάμεθ.

## Αναφορές


## Πηγές
* 

Κατηγορία:Πάρθοι βασιλείς
Είμαι εδώ

Το **«είμαι εδώ»** είναι μία ανεξάρτητη Μη Κυβερνητική Οργάνωση που δημιουργήθηκε με βασικό στόχο τη δημιουργία και την υλοποίηση προγραμμάτων ανθρωπιστικής δράσης στην Ελλάδα και σε χώρες του αναπτυσσόμενου κόσμου.

Ξεκίνησε τα τέλη της δεκαετίας του 1990 ως Σωματείο Εθελοντικής Δράσης και το 2008 πήρε τη μορφή της μη κυβερνητικής οργάνωσης.

Βασική αρχή της Οργάνωσης είναι η προσφορά στο κοινωνικό σύνολο μέσα από την ενεργή συμμετοχή των πολιτών και τον εθελοντισμό.

Το έργο της Οργάνωσης δεν επιχορηγείται από κανέναν κρατικό φορέα, στηρίζεται αποκλειστικά στις συνδρομές των µελών του, στις δωρεές ιδιωτών και ιδιωτικών φορέων καθώς και την εθελοντική εργασία των µελών του.

Προσφέρει στήριξη σε ανθρώπους που την έχουν περισσότερο ανάγκη, µε πλήθος δράσεων στην Ελλάδα, ενώ έχει πραγματοποιήσει αποστολές ανθρωπιστικής βοήθειας και στο εξωτερικό.

Το «είμαι εδώ» λειτουργεί τον δικό του ξενώνα στην Αθήνα, στην περιοχή του Αγίου Νικολάου, όπου φιλοξενούνται μονογονεϊκές οικογένειες από όλο τον κόσμο. Στους φιλοξενούμενους προσφέρονται υποστηρικτική διδασκαλία ελληνικών, παρακολούθηση πολιτιστικών εκδηλώσεων. Πρωτίστως καλύπτει τροφή, ένδυση και οικιακό εξοπλισμό σε όλους τους φιλοξενούμενους.

## <small>Πηγές</small>
*"Το βράδυ βγαίνουν οι κρυφόπτωχοι" εφ. Καθημερινή, 03/02/2013
*Προσφορά ρούχων σε άστεγους και μετανάστες

## <small>Εξωτερικοί σύνδεσμοι</small>
* Επίσημη Ιστοσελίδα **«είμαι εδώ»**: «www.eimaiedo.org».

Κατηγορία:Μη κυβερνητικές οργανώσεις
Αναλυτής φάσματος

μικρογραφία|Ένας αναλυτής φάσματος
**Αναλυτής φάσματος** ονομάζεται η συσκευή η οποία απεικονίζει την ένταση ενός στιγμιότυπου κάποιου σήματος συναρτήσει της συχνότητας του. Σε αντίθεση με την εικόνα που παράγει ένας παλμογράφος (η οποία απεικονίζει την ένταση του σήματος συναρτήσει του χρόνου), στην εικόνα ενός αναλυτή φάσματος είναι ευδιάκριτα χαρακτηριστικά όπως οι αρμονικές συχνότητες, το εύρος συχνοτήτων , η περιοδική αλλαγή αυτών κ.α.  
 

## Τύποι
Οι δύο βασικοί τύποι αναλυτών φάσματος βασίζονται είτε σε φίλτρα συχνοτήτων μεταβλητού εύρους είτε σε ταχείς μετασχηματισμούς Φουριέ (FFT), με τους τελευταίους να είναι πιο επικρατείς.

## Παραπομπές


## Εξωτερικοί σύνδεσμοι
* 

Κατηγορία:Συσκευές εργαστηρίου
Κοχινκίνα

[thumb|right|250px|Η Κοχινκίνα αποτελεί το νότιο τμήμα του [Βιετνάμ]]
Η **Κοχινκίνα** (βιετναμέζικα: Nam Kỳ) είναι περιοχή που περιλαμβάνει το νότιο τρίτο του Βιετνάμ με κύρια πόλη τη Σαϊγκόν. Ήταν γαλλική αποικία από το 1862 ώς το 1954. Το κράτος του Νοτίου Βιετνάμ ολοκληρώθηκε το 1954 με την ένωση της Κοχινκίνας με το νότιο τμήμα του Ανάμ. Στα βιετναμέζικα, η περιοχή ονομάζεται Ναμ Μπο. Ιστορικώς, ονομάστηκε διαδοχικά ως Γκια Ντινχ (1779–1832), Ναμ Κυ (1834–1945), Ναμ Μπο (1945–48), Ναμ Φαν (1948–56), Ναμ Βιετ (1956–75) και αργότερα ως Μιεν Ναμ. Στα γαλλικά λεγόταν «η αποικία της Κοχινκίνας».

Το 17ο αιώνα, το Βιετνάμ ήταν διαιρεμένο ανάμεσα στους άρχοντες Τρινχ στο Βορρά και τους άρχοντες Νγκουγιέν στο Νότο. Το βόρειο τμήμα του ονομαζόταν «Τονκίνο» από τους Ευρωπαίους και το νότιο τμήμα του «Κοχινκίνα» από τους περισσότερους Ευρωπαίους και Κινάμ από τους Ολλανδούς.

Κατά τη διάρκεια της γαλλικής αποικιακής περιόδου, η ονομασία αναφερόταν στο πιο νότιο από τα τρία τμήματα του Βιετνάμ, που βρισκόταν τότε υπό τον έλεγχο της Καμπότζης κατά τους προηγούμενους αιώνες, με πρωτεύουσα τη Σαϊγκόν. Τα άλλα δύο τμήματα του Βιετνάμ εκείνη την εποχή ήταν στο κέντρο της χώρας το Ανάμ και στα βόρεια το Τονκίνο.

Κατηγορία:Γεωγραφία του Βιετνάμ
Κατηγορία:Πρώην γαλλικές αποικίες
Χοσρόης Α΄ της Αρμενίας

Ο **Χοσρόης Α' της Αρμενίας** (2ο μισό 2ου αιώνα μ.Χ. - 259) ήταν πρίγκηπας του βασιλείου των Πάρθων που έγινε από τους Ρωμαίους υποτελής βασιλιάς της Αρμενίας. Ήταν ένας από τους γιούς του βασιλιά Βολογήση Ε' των Πάρθων (Βολογήση Β' της Αρμενίας) με άγνωστη μητέρα.
Ενώ ο πατέρας του ήταν βασιλιάς στο ενωμένο βασίλειο της Παρθίας και της Αρμενίας, το 198 αναγκάστηκε να παραιτηθεί στην Αρμενία υπέρ του γιου του Χοσρόη για τον οποίο δεν είναι τίποτα γνωστό ώς τότε. Το 198 ο Ρωμαίος αυτοκράτορας Σεπτήμιος Σεβήρος έκανε μεγάλη εκστρατεία στην Παρθία λεηλατώντας την πρωτεύουσα Κτησιφώντα. Ο Χοσρόης του έστειλε δώρα και ομήρους ως ένδειξη υποτέλειας. Ήταν πάντα υπό την προστασία ως υποτελής του Σεπτήμιου Σεβήρου και του γιου του Καράκαλλα.
Αναφέρεται επανάσταση της Αρμενίας στη Ρώμη (214). Τότε ο Καράκαλλας επιτέθηκε στην Αρμενία το (215), φυλακίζοντας τον Χοσρόη και την οικογένεια του. Μετά τον θάνατο του (217) και τη δολοφονία του Καράκαλλα, ο γιος του Τιριδάτης Β' έγινε βασιλιάς της Αρμενίας.

## Πηγές
*ΙΣΤΟΡΙΑ ΤΩΝ ΑΡΜΕΝΙΩΝ
*ΑΡΣΑΚΙΔΕΣ ΤΗΣ ΑΡΜΕΝΙΑΣ

Κατηγορία:Βασιλείς της Αρμενίας
Τιριδάτης Β΄ της Αρμενίας

Ο **Τιριδάτης Β' της Αρμενίας**, ήταν βασιλιάς της Αρμενίας (217 - 252), πρίγκηπας της οικογένειας των Πάρθων Αρσακιδών γιος και διάδοχος του βασιλιά της Αρμενίας Χοσρόη Α',. Τα τελευταία χρόνια της βασιλείας του ο πατέρας του επαναστάτησε στον Ρωμαίο αυτοκράτορα Καράκαλλα στον οποίο ήταν υποτελής με αποτέλεσμα να δεχτεί την επίθεση του Ρωμαϊκού στρατού (215). Μετά τον θάνατο του πατέρα του και την δολοφονία του αυτοκράτορα Καράκαλλα (217), ο Τιριδάτης ανάγκασε τον διάδοχο του Μακρίνο να τον αναγνωρίσει βασιλιά της Αρμενίας. Ήταν ο πρώτος βασιλιάς της Αρμενίας που ξεκίνησε διωγμούς εναντίον των χριστιανών κάτι που συνεχίστηκε με τους διαδόχους του. Με τον Τιριδάτη Β' το βασίλειο της Αρμενίας έφτασε στο μέγιστο της ισχύος του. Την ίδια εποχή διαλύθηκε το Παρθικό βασίλειο των Αρσακιδών στο οποίο βασιλιάς ήταν ο θείος του Αρτάβανος Ε' από τον Αρταξέρξη Α' ιδρυτή της δυναστείας των Σασσανιδών η οποία καταλύοντας τους Αρσακίδες θα κυβερνήσει την Περσία για άλλους 4 αιώνες. Ο σκληρός Αρταξέρξης μετά τον φόνο του Αρτάβανου (226 - 228) έβαλε αμέσως στόχο να καταλάβει την Αρμενία που την κυβερνούσε η ίδια οικογένεια και να την ενσωματώσει στο βασίλειο του. Σε βοήθεια υπέρ των Αρμενίων έσπευσε ο νέος Ρωμαίος αυτοκράτορας Αλέξανδρος Σεβήρος (222 - 235) ο οποίος σε συμμαχία με τους Αρμένιους αντιμετώπισε τον στρατό του Αρταξέρξη τον οποίο διηύθυνε ο ίδιος ο Πέρσης βασιλιάς (231 - 232). Ο Ρωμαϊκός στρατός υπέστη ισχυρές απώλειες αλλά κατάφερε να σώσει την Αρμενία. Οι συγκρούσεις μεταξύ του Αρταξέρξη και των Αρμενίων 
συνεχίστηκαν για 12 χρόνια αλλά οι Αρμένιοι τον ανάγκασαν τελικά να οπισθοχωρήσει κάτι που επιβεβαιώνει τον ισχυρό στρατό που είχαν την εποχή του Τιριδάτη Β'. Τον διαδέχθηκε ο γιος του Χοσρόης Β' της Αρμενίας.

## Πηγές
ΙΣΤΟΡΙΑ ΤΩΝ ΑΡΜΕΝΙΩΝ

ΑΡΣΑΚΙΔΕΣ ΤΗΣ ΑΡΜΕΝΙΑΣ

Κατηγορία:Βασιλείς της Αρμενίας
Τονκίνο

[thumb|Το Τονκίνο αποτελεί το βόρειο τρίτο του [Βιετνάμ]]
Το **Τονκίνο** (βιετναμέζικα:  Bắc Kỳ), επίσης Τονκίν ή Τονγκίνγκ, είναι το βορειότερο τμήμα του κράτους του Βιετνάμ, ευρισκόμενο νότια των κινεζικών επαρχιών Γιουνάν και Γκουανξί, ανατολικά του Λάος και δυτικά του κόλπου του Τονκίνο. Τοπικά, είναι γνωστό ως Μπακ Κυ, που σημαίνει «Βόρεια Περιοχή». Βρίσκεται στο γόνιμο δέλτα του Ερυθρού ποταμού (Σονγκ Χονγκ στα βιετναμέζικα), όντας πλούσιο σε παραγωγή ρυζιού.

Κατηγορία:Γεωγραφία του Βιετνάμ
Κατηγορία:Πρώην γαλλικές αποικίες
Ανάμ

[thumb|right|220px|Το Ανάμ αποτελεί το κεντρικό τμήμα του [Βιετνάμ]]
Το **Ανάμ** (βιετναμέζικα: An Nam) είναι ιστορική γεωγραφική περιοχή της ΝΑ Ασίας, στο κεντρικό Βιετνάμ, ευρισκόμενο ανάμεσα στις περιοχές Τονκίνο στα βόρεια και Κοχινκίνα στα νότια. Το Ανάμ εκτείνεται περίπου 1.300 χλμ. κατά μήκος των παραλίων της Νότιας Κινεζικής Θάλασσας. Ο πληθυσμός του, Αναμέζοι κατά 85%, είναι συγκεντρωμένος στην εύφορη παράκτια περιοχή, ενώ στα βουνά διαβιούν ημιπρωτόγονες φυλές. Σπουδαιότερες πόλεις του Ανάμ είναι η Χουέ, η Ντα Νανγκ, που είναι και το κυριότερο λιμάνι της περιοχής, και η Βινχ. 

Ο πληθυσμός του Ανάμ ασχολείται με τη γεωργία (ρύζι, ζαχαροκάλαμο κ.α.) και την αλιεία.  

Το Ανάμ στο παρελθόν υπήρξε αυτοκρατορία με πρωτεύουσα τη Χουέ. Το 1884 αναγνωρίστηκε ως γαλλικό προτεκτοράτο, και από το 1887 αποτελούσε τμήμα της Ένωσης της Ινδοκίνας. Αργότερα, στο  Β΄ Παγκόσμιο πόλεμο βρισκόταν υπό ιαπωνική κατοχή. Μετά τον πόλεμο της Ινδοκίνας (1946-1954), η Διάσκεψη της Γενεύης (1954) μοίρασε την περιοχή μεταξύ των κρατών του Νοτίου και Βορείου Βιετνάμ.

Κατηγορία:Γεωγραφία του Βιετνάμ
Κατηγορία:Ινδοκίνα
Κατηγορία:Πρώην αποικίες στην Ασία
Θεόδωρος Ρακιντζής

Ο **Θεόδωρος Ρακιντζής** (Κάμπος Μεσσηνίας, 11 Νοεμβρίου 1902 - Σέριφος, 26 Σεπτεμβρίου 1969) ήταν Έλληνας αξιωματικός της Αστυνομίας. Από τα πρώτα στελέχη του αστυνομικού σώματος, μεταξύ άλλων υπηρέτησε ως διευθυντής της Ασφάλειας Αθηνών και αρχηγός της Αστυνομίας Πόλεων.

## Σπουδές και σταδιοδρομία
Ο πατέρας του ονομαζόταν Νίκανδρος. Ακολούθησε νομικές σπουδές και εν συνεχεία σπούδασε στη Σχολή Αξιωματικών Αστυνομίας Πόλεων στην Αθήνα. Υπηρέτησε εκτός από την Αθήνα, στην Κέρκυρα και στην Πάτρα. Κατά τη Μικρασιατική Εκστρατεία συνελήφθη αιχμάλωτος. Την περίοδο της γερμανικής Κατοχής, κατάφερε να διαφύγει στη Μέση Ανατολή και υπηρέτησε ως υποδιευθυντής της Ελληνικής Αστυνομίας στο Κάιρο.

Το 1946 προήχθη σε διευθυντή της Αστυνομίας και το 1957 ανέλαβε διευθυντής της Α΄ Αστυνομικής Διεύθυνσης Αθηνών. Κατά την περίοδο εκείνη ήταν ο πρώτος που μερίμνησε για την εφαρμογή του Νόμου 4000 και επέβλεψε ο ίδιος το κούρεμα με την ψιλή των δύο πρώτων νεαρών που συνελήφθησαν για τεντιμποϊσμό, στο Αστυνομικό Τμήμα της Κυψέλης. Το 1961 ανέλαβε αρχηγός του Σώματος και το 1964 αποστρατεύτηκε λόγω συμπλήρωσης του ορίου ηλικίας.

## Θάνατος
Ο Θεόδωρος Ρακιντζής πέθανε από αιφνίδια καρδιακή προσβολή, ενώ παραθέριζε στη Σέριφο και κηδεύτηκε στην Αθήνα, στο Πρώτο Νεκροταφείο, στις 28 Σεπτεμβρίου 1969. Ήταν παντρεμένος με τη Σμαράγδα Κακουράκη και είχαν ένα γιο και μία κόρη.

## Παραπομπές


## Εξωτερικοί σύνδεσμοι
*Φωτογραφία του Θ. Ρακιντζή, με τη στολή του Διευθυντή της Αστυνομίας  (δεξιά)

Κατηγορία:Αρχηγοί αστυνομίας πόλεων
Αρχοντέλης Σωτήρχος

Ο **Αρχοντέλης Σωτήρχος, **Έλληνας προπονητής,γεννημένος στη Μυτιλήνη (καταγωγή από το χωριό Ακράσι πρώην επαρχίας Πλωμαρίου Λέσβου) στις 5 Μαρτίου του 1960. Διατέλεσε προπονητής της γυναικείας ομάδας  βόλεϋ του Ολυμπιακού  τις περιόδους 2007-2008 το 2011-2013  αλλά διάφορες συγκυρίες τον ανάγκασαν να διακόψει την συνεργασία του. Με την γυναικεία ομάδα  βόλεϋ κατάκτησε  δύο κύπελλα Ελλάδας (2012, 2013).

## Βιογραφικά στοιχεία
Ξεκίνησε ως αθλητής από τον ΓΑΣ Λ παίζοντας βόλεϋ και όταν τελείωσε το σχολείο πήγε το 1989 στον Ιωνικό Ν.Φ και συνέχισε από την θέση του προπονητή.  Έμεινε έως  το 1992 και ακολούθως δούλεψε στα Βριλήσια (1992-95) στη Νήαρ Ηστ (1995-96) στην Κάντζα (1996-97) στα Γλυκά Νερά (1997-98) στην Ανδρική ομάδα του Βύρωνα (2000-07) και από το 2008 και για τρία συνεχόμενα χρόνια διατέλεσε προπονητής στον πάγκο του Πανιωνίου.
Από το 2011 μέχρι και σήμερα, είναι προπονητής στην γυναικεία ομάδα βόλεϋ του Ολυμπιακού, με την οποία μάλιστα κατέκτησε το πρώτο της Πανελλήνιο Πρωτάθλημα το 2013, μετά την επικράτηση επί της ΑΕΚ με 3-1 σετ στον 5ο τελικό.

Επιπλέον, ο Σωτήρχος υπήρξε για πολλά χρόνια προπονητής στην Εθνική Ενόπλων Δυνάμεων των Γυναικών (1998-2010), με την οποία κατέκτησε το χάλκινο μετάλλιο στο Παγκόσμιο πρωτάθλημα Ενόπλων το 2009 (Ρίο Ντε Τζανέιρο) και το ασημένιο στην Στρατιωτική Ολυμπιάδα το 2003 (Κατάνια).

## Εξωτερικοί σύνδεσμοι
* https://web.archive.org/web/20120204055732/http://www.sportlesvos.gr/volei/3121-2011-09-01-09-42-42.html
* https://web.archive.org/web/20130311081037/http://www.gavros.gr/player/5-boleu-gynaikwn/90-telhs/

Κατηγορία:Προπονητές πετοσφαίρισης ΑΕΚ
σωτηρχος
Κατηγορία:Προπονητές πετοσφαίρισης Ολυμπιακού Πειραιώς
Πέτρος Ράλλης

Ο **Πέτρος Ράλλης** (1884 - 19 Αυγούστου 1945) ήταν Έλληνας πολιτικός, ο οποίος χρημάτισε υπουργός σε αρκετές κυβερνήσεις τις δεκαετίες του 1930 και του 1940. Στις εκλογές είχε τεθεί με την αντιβενιζελική παράταξη.

## Πολιτική καριέρα
Εξελέγη για πρώτη φορά βουλευτής Σύρου και Κυκλάδων με το Λαϊκό Κόμμα το 1928 και επανεξελέγη τα έτη 1932, 1933, 1935 (πληρεξούσιος) και στην Γ΄ Αναθεωρητική Βουλή το 1936.
## Κυβερνητικές θέσεις
*Κυβέρνηση Παναγή Τσαλδάρη 1932:υφυπουργός Συγκοινωνιών  (3 Νοεμβρίου 1932 - 16 Ιανουαρίου 1933)
*Κυβέρνηση Παναγή Τσαλδάρη 1933:  υπουργός Εθνικής Παιδείας και Θρησκευμάτων (10-13 Μαρτίου 1933) και κατόπιν υπουργός Συγκοινωνιών (13 Μαρτίου 1933-10 Οκτωβρίου 1935)
*Κυβέρνηση Γεωργίου Παπανδρέου Μαΐου 1944 (σε εξορία): υπουργός Αεροπορίας (27 Μαΐου-19 Ιουλίου 1944), υπουργός άνευ Χαρτοφυλακίου (19 Ιουλίου-12 Οκτωβρίου 1944), υπουργός Εμπορικής Ναυτιλίας (12 Οκτωβρίου 1944-3 Ιανουαρίου 1945) και 
*Κυβέρνηση Νικολάου Πλαστήρα 1945: υπουργός Εσωτερικών (3 Ιανουαρίου - 21 Φεβρουαρίου 1945)

## Θάνατος
Πέθανε τον Αύγουστο του 1945 και κηδεύτηκε στις 20 Αυγούστου. 

## Παραπομπές
*Rulers.org


## Τεκμήριο
*Το έργον του Υπουργείου της Συγκοινωνίας κατά το 1934, Ράλλης Πέτρος, έτος 36.

Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές Σύρου
Κατηγορία:Βουλευτές Κυκλάδων
Κατηγορία:Έλληνες υπουργοί Εμπορικής Ναυτιλίας
Κατηγορία:Έλληνες υπουργοί Εθνικής Παιδείας και Θρησκευμάτων
Κατηγορία:Έλληνες υπουργοί Συγκοινωνιών
Κατηγορία:Έλληνες υπουργοί Εσωτερικών
Κατηγορία:Έλληνες υφυπουργοί Συγκοινωνιών
Κατηγορία:Έλληνες υπουργοί Άνευ Χαρτοφυλακίου
Περικλής Ράλλης

Ο **Περικλής Ράλλης** (1891- 20 Αυγούστου 1945) ήταν Έλληνας πολιτικός που διετέλεσε βουλευτής Μεσσηνίας και υπουργός.
## Καριέρα
Εξελέγη βουλευτής Μεσσηνίας με το Λαϊκό Κόμμα. Διετέλεσε γενικός διοικητής Μακεδονίας (8 Ιουνίου 1934- 20 Μαρτίου 1935). Χρημάτισε τρεις φορές υπουργός Εσωτερικών, από τις 20 Μαρτίου ως τις 10 Σεπτεμβρίου 1935, από τις 16 Σεπτεμβρίου ως τις 10 Οκτωβρίου 1935 (προσωρινός) και από τις 3 Ιανουαρίου 1945 ως τις 21 Φεβρουαρίου 1945. Από τις 3 Ιανουαρίου ως τις 4 Ιανουαρίου 1945 ήταν και υπηρεσιακός υπουργός Εθνικής Παιδείας και Θρησκευμάτων.

Λίγους μήνες πριν το θάνατό του, υπέγραψε τη συνθήκη της Βάρκιζας.

## Θάνατος
Πέθανε στις 20 Αυγούστου 1945, την ημέρα που γινόταν η κηδεία του Πέτρου Ράλλη. 

## Παραπομπές


Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές Μεσσηνίας
Κατηγορία:Έλληνες υπουργοί Εσωτερικών
Κατηγορία:Έλληνες υπουργοί Εθνικής Παιδείας και Θρησκευμάτων
Κατηγορία:Έλληνες υπουργοί Γενικοί Διοικητές Μακεδονίας
Τάκης Αδάμος

Ο **Τάκης (Δημήτριος) Αδάμος** (Πυρσόγιαννη Ιωαννίνων, 20 Οκτωβρίου 1914- 24 Δεκεμβρίου 1991) ήταν Έλληνας δημοσιογράφος, εκπαιδευτικός, λογοτέχνης και πολιτικός. Υπήρξε ευρωβουλευτής του ΚΚΕ και πρόεδρος της Εταιρείας Ελλήνων Λογοτεχνών από το 1989 έως το Μάρτιο του 1991

## Βιογραφικό
Ο Τάκης Αδάμος γεννήθηκε το 1914 στην Πυρσόγιαννη Ιωαννίνων από αγροτική οικογένεια. Το 1931 έγινε μέλος της ΟΚΝΕ και το 1935 έγινε μέλος του ΚΚΕ. Ενδιάμεσα έκανε παιδαγωγικές σπουδές στο Διδασκαλείο Ιωαννίνων απ' όπου αποφοίτησε το 1933 και έγινε δάσκαλος. Το 1940 πολέμησε στο Αλβανικό Μέτωπο και μετά τη συνθηκολόγηση, μαζί με άλλους συντρόφους του, πρωτοστατεί στη δημιουργία του Πατριωτικού Μετώπου στα Γιάννενα, πριν ακόμα από την ίδρυση του ΕΑΜ. 

Πήρε ενεργά μέρος στην Εθνική Αντίσταση μέσα από τις τάξεις του ΕΑΜ-ΕΛΑΣ, ενώ παράλληλα ήταν δημοσιογράφος στις εφημερίδες του ΕΑΜ "Αγωνιστής" και του ΚΚΕ "Φωνή της Ηπείρου".

Το 1946, μετά τη Συνθήκη της Βάρκιζας, εξορίστηκε στην Ικαρία, απ' όπου απέδρασε και εντάχθηκε στον Δημοκρατικό Στρατό Ελλάδας. Εκεί πολέμησε με το βαθμό του ταγματάρχη και τραυματίστηκε πολλές φορές.

Έπειτα από τον εμφύλιο πόλεμο κατέφυγε σε χώρες της Ανατολικής Ευρώπης, όπου έζησε ως πολιτικός πρόσφυγας. Κατά την παραμονή του στην υπερορία ήταν μέλος της επιτροπής των πολιτικών και λογοτεχνικών εκδόσεων (ΠΛΕ) του ΚΚΕ.

Επέστρεψε στην Ελλάδα το 1974 και πέθανε στην Αθήνα το 1991.

## Δημοσιογράφος
Αρθρογράφησε σε διάφορα αντιστασιακά έντυπα, όπως στη «Φωνή της Ηπείρου» και στον "Αγωνιστή". 
Το 1954, γίνεται υπεύθυνος του θεωρητικού περιοδικού του ΚΚΕ «Νέος Κόσμος». Από το 1960 μέχρι το 1969, δουλεύει στη «Φωνή της Αλήθειας». Το 1970, πηγαίνει στο Λονδίνο και αναλαμβάνει τη διεύθυνση της εφημερίδας «Ελεύθερη Πατρίδα». Μετά την επιστροφή του στην Ελλάδα αναλαμβάνει αρχισυντάκτης στην εφημερίδα Ριζοσπάστης από το 1974  μέχρι το 1981.

## Πολιτικός
Ήταν μέλος της Κ.Ε. του ΚΚΕ από το 1969 έως το 1974. Το 1981 και το 1984 εκλέχτηκε ευρωβουλευτής με το ΚΚΕ. Ωστόσο, παραιτήθηκε προτού λήξει η δεύτερη θητεία του στο Ευρωπαϊκό Κοινοβούλιο, το Σεπτέμβριο του 1987 και αντικαταστάθηκε από το Δημήτρη Δεσύλλα. 

## Επιλεγμένα έργα
**Απλοί άνθρωποι* (1957, συλλογή διηγημάτων)- πρώτη του εμφάνιση στα γράμματα
**Το λαϊκό τραγούδι της Αντίστασης* (1977)
**Πεζογράφοι* (1979)
** Δοκίμια ιδεολογικά-λογοτεχνικά* (1980)
**Ποιητές* (1980)
**Για μια άσπρη μέρα* (1981, συλλογή διηγημάτων)
**Πνευματικές γνωριμίες* (1986)
**70 χρόνια Κ.Κ.Ε.* (1988)

## Εξωτερικοί σύνδεσμοι
*Δραστηριότητα Τάκη Αδάμου στην Ευρωβουλή

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες συγγραφείς του 20ού αιώνα
Κατηγορία:Έλληνες κομμουνιστές
Κατηγορία:Ευρωβουλευτές εκλεγμένοι με το Κομμουνιστικό Κόμμα Ελλάδας
Κατηγορία:Πρόεδροι της Εταιρίας Ελλήνων Λογοτεχνών
Κατηγορία:Ευρωβουλευτές της Ελλάδας εκλεγμένοι την περίοδο 1981-1984
Peugeot 301 (2012)

Το **Peugeot 301** είναι ένα μικρομεσαίο οικογενειακό αυτοκίνητο της κατηγορίας C, αποκλειστικά 4-πορτο σεντάν 3 όγκων, που κατασκευάζεται από τη γαλλική αυτοκινητοβιομηχανία Peugeot, από τον Σεπτέμβριο του 2012.

## Αρχικό μοντέλο

Το αρχικό Peugeot 301 παρήχθη από το 1932 έως το 1936 και ήταν ένα μεσαίο αυτοκίνητο που έφερε αποκλειστικά έναν κινητήρα βενζίνης με κυβισμό 1.5 λίτρων.

## Σημερινό μοντέλο
thumb|left|Η παρουσίαση του Peugeot 301 στο Σαλόνι Αυτοκινήτου του Παρισιού τον Σεπτέμβριο του 2012.

Το σημερινό 301 παρουσιάστηκε στο Σαλόνι Αυτοκινήτου του Παρισιού τον Σεπτέμβριο του 2012 και κυκλοφόρησε αρχικά στην Τουρκία την 1 Νοεμβρίου και στην Ελλάδα στις 21 Νοεμβρίου, ενώ από τις αρχές του 2013 κυκλοφόρησε και σε άλλες αγορές διεθνώς.

Το μοντέλο είναι μια παράλληλη έκδοση του Citroën C-Elysée, που μάλιστα παρουσιάστηκε επίσης στο ίδιο Σαλόνι, ενώ και τα δύο εξελίχθηκαν με βάση το αυτοκίνητο πόλης Peugeot 208, που ανήκει στην κατηγορία Β, αλλά με μακρύτερο μεταξόνιο από αυτό του 208. Το C-Elysée και το 301 είναι σεντάν 3 όγκων και ανήκουν στο ανώτερο άκρο διαστάσεων της μικρομεσαίας κατηγορίας C, καθώς έχουν συνολικό μήκος 4,43 και 4,44 μέτρα αντίστοιχα, και το μεγαλύτερο μεταξόνιο στην κατηγορία τους, στα 2,65 μέτρα. Ιδιαίτερα μεγάλος είναι και ο χώρος αποσκευών τους, με όγκο 506 λίτρα. Τη σεζόν (model year) του 2017, και τα δύο μοντέλα έλαβαν μια ελαφρά ανανέωση.

### Διαθεσιμότητα

Και τα δύο κατασκευάζονται στη Βίγο της Ισπανίας, ως μοντέλα σχετικά χαμηλού κόστους, και προορίζονται κυρίως για αναπτυσσόμενες αγορές της Ασίας, της Αφρικής και της Λατινικής Αμερικής, καθώς και για τη Ρωσία και την Ουκρανία. Ωστόσο, εκδόσεις με πληρέστερο εξοπλισμό εξάγονται και σε χώρες όπου τα σεντάν 3 όγκων έχουν, παραδοσιακά, μεγάλη εμπορική απήχηση, όπως στην Ελλάδα και ειδικότερα το Citroën C-Elysée διατίθεται και στη Γερμανία, στη Γαλλία, στην Ιταλία, στην Ισπανία και στην Πορτογαλία. Επίσης, από το 2014 και τα δύο μοντέλα παράγονται και στη Γουχάν της Κίνας για την εγχώρια αγορά, και από τον Ιούλιο του 2014 ειδικά το 301 και στη Νιγηρία. Τον Σεπτέμβριο του 2016, το Peugeot 301 κυκλοφόρησε και στην Ταϊβάν.

### Ονομασία
[thumb|right|Peugeot 301 1.6 HDi Allure του 2013 στη [Χιλή.]]
[thumb|right|Peugeot 301 του 2017 στη [Βουλγαρία, λίγο μετά την ανανέωση.]]

Το σημερινό 301 είναι και το πρώτο μοντέλο στη νεότερη ιστορία της Peugeot που καθιέρωσε την καινούρια στρατηγική ονοματολογίας της εταιρείας. Σύμφωνα με τη νέα μέθοδο, οι ονομασίες των μοντέλων της Peugeot στις παραδοσιακές της αγορές θα «σφηνωθούν» μόνιμα στον κωδικό x08, χωρίς να αλλάζει πλέον το τελευταίο ψηφίο κατά την παρουσίαση της εκάστοτε νέας γενιάς του μοντέλου. Αντιθέτως, ο κωδικός x01 θα χρησιμοποιείται σε μοντέλα που θα απευθύνονται κυρίως στις αναπτυσσόμενες αγορές.

### Τεχνικά στοιχεία
 

## Παραπομπές


## Εξωτερικοί σύνδεσμοι
 
* Η επίσημη Ελληνική ιστοσελίδα του Peugeot 301

Κατηγορία:Μοντέλα Peugeot
Κατηγορία:Μικρομεσαία αυτοκίνητα
Κατηγορία:Γαλλικά αυτοκίνητα
Νίκος Γέμελος

Ο **Νίκος Γέμελος**, γεννημένος στις 19 Μαΐου 1968 στην Αγία Σοφία του Πειραιά, είναι Έλληνας πρώην επαγγελματίας αθλητής και νυν προπονητής της κολύμβησης.

Ο Νίκος Γέμελος ξεκίνησε την κολυμβητική του καριέρα με τον Ολυμπιακό το 1972. Το 1986, μετά από 14 χρόνια επιτυχημένης καριέρας, αποχωρεί από την αγωνιστική δράση για να αναλάβει το 1992 ως βοηθός προπονητή στην ίδια ομάδα. 

Αρχικά ανέλαβε τις ακαδημίες του Ολυμπιακού και με την πάροδο των χρόνων ανέλαβε την ομάδα των ανδρών αλλά και αυτή των γυναικών κερδίζοντας μεταξύ άλλων 25 Πρωταθλήματα Ελλάδας Open τα τελευταία 27 χρόνια.

Ο Νίκος Γέμελος είναι ομοσπονδιακός τεχνικός της Εθνικής Ομάδας Κολύμβησης.

Το Δεκέμβριο του 2014 αναδείχθηκε κορυφαίος προπονητής της χρονιάς στην Ελλάδα, μέσα από την ψηφοφορία του ΠΣΑΤ.

## Παραπομπές


## Πηγές
* http://olympiacos-blog.blogspot.com/2010/08/blog-post_3880.html
* http://www.ustream.tv/recorded/24604155 
* http://www.koe.org.gr/index.php?option=com_content&view=article&id=5098:-open-water------&catid=314:eidiseis&Itemid=675

Κατηγορία:Έλληνες αθλητές της κολύμβησης
Κατηγορία:Έλληνες προπονητές κολύμβησης
Κατηγορία:Κολυμβητές ΟΣΦΠ
Κατηγορία:Προπονητές κολύμβησης Ολυμπιακού Πειραιώς
Πολ Πιρς

Ο **Πολ Άντονι Πιρς** (*Paul Anthony Pierce*, γεννήθηκε 13 Οκτωβρίου 1977) είναι Αμερικανός επαγγελματίας πρώην καλαθοσφαιριστής.

Επιλέχθηκε στο ντραφτ του ΝΒΑ στην 10η θέση από τους Μπόστον Σέλτικς το 1998 και από τότε κάθε σεζόν αγωνίστηκε ως βασικός. Έχει επιλεχθεί δέκα φορές στο NBA All-Star Game και τέσσερις φορές στη καλύτερη ομάδα του NBA, ενώ οδήγησε επίσης τη Βοστώνη στους τελικούς του NBA το 2008 και το 2010, κερδίζοντας το 2008 το πρωτάθλημα. Βραβεύτηκε ως MVP των τελικών NBA του 2008. Κατέχει το ρεκόρ για τα περισσότερα τρίποντα με τους Σέλτικς και είναι ένας από τους μόλις τρεις παίκτες, μαζί με τους Λάρι Μπερντ και Τζον Χάβλιτσεκ, που έχει σημειώσει πάνω από 20.000 πόντους καριέρας μόνο με τους Σέλτικς. Κατατάσσεται επίσης τρίτος στην ιστορία της ομάδας σε παιχνίδια, δεύτερος σε πόντους, έβδομος σε συνολικά ριμπάουντ, πέμπτος στις συνολικές ασίστ και πρώτος σε συνολικά κλεψίματα.

Το 2013 μετά από 15 επιτυχημένα χρόνια με τους Σέλτικς ο Πιρς έγινε ανταλλαγή στους Μπρούκλιν Νετς μαζί με τους Κέβιν Γκαρνέτ και Τζέισον Τέρι. Την αμέσως επόμενη χρονιά ο Πιρς έφυγε από τους Νετς και υπέγραψε με τους Ουάσινγκτον Ουίζαρντς. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του.

## Τίτλοι και διακρίσεις

* Πρωτάθλημα NBA (2008)
* MVP τελικών NBA (2008)
* 10 × NBA All-Star  (2002 – 2006, 2008 – 2012)
* Δεύτερη ομάδα All-NBA (2009)
* 3 × Τρίτη ομάδα NBA (2002, 2003, 2008)
* Καλύτερη ομάδα ρούκι NBA (1999)
* Νικητής διαγωνισμού τρίποντων (2010)
* Επετειακή ομάδα των 75 χρόνων του NBA 
* Η φανέλα με το Νο 34 αποσύρθηκε από τους Μπόστον Σέλτικς 
* Πρώτη ομάδα All-American (1998)
* Πρώτη ομάδα All- Big 12 (1998)
* Τρίτη ομάδα All- Big 12 (1997)
* 2 × πολυτιμότερος παίκτης τουρνουά Big 12 (1997, 1998)
* Η φανέλα με το Νο. 34  αποσύρθηκε από το Κάνσας Τζέιχοκς
* McDonald's All-American (1995)
* Δεύτερη ομάδα Parade All-American (1995)

## Παραπομπές


## Εξωτερικοί σύνδεσμοι
 
* Αναλυτικά στατιστικά καριέρας 

 

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Εθνικής Ηνωμένων Πολιτειών Αμερικής
Κατηγορία:Καλαθοσφαιριστές του NBA 
Κατηγορία:Καλαθοσφαιριστές Μπόστον Σέλτικς
Κατηγορία:Καλαθοσφαιριστές Μπρούκλιν Νετς
Κατηγορία:Καλαθοσφαιριστές Ουάσινγκτον Ουίζαρντς
Κατηγορία:Καλαθοσφαιριστές Λος Άντζελες Κλίπερς
Κατηγορία:Καλαθοσφαιριστές All-Star Game (NBA)
Κατηγορία:Σμολ φόργουορντ
Βαρωνία της Θήβας

Η **Βαρωνία της Θήβας** ήταν ένα από τα μεσαιωνικά φέουδα της Φραγκοκρατίας στην Ελλάδα που ιδρύθηκε το 1205 από τον Βονιφάτιο τον Μομφερρατικό. Πρωτεύουσα της βαρωνίας που καταλάμβανε σχεδόν όλη τη σημερινή Βοιωτία ήταν η Θήβα.

Το 1204 ο Βονιφάτιος κατέκτησε τη Βιωτία και το 1205 την έδωσε φέουδο του Κύρη των Αθηνών Όθων ντε λα Ρος. Το 1230 ο γιος του Γκυ Α΄ ντε λα Ρος πάντρεψε την αδελφή του Μπόνι ντε λα Ρος με τον Φλαμανδό ιππότη Μπέλα καστράρχη του Σαιντ-Ομέρ στη Γαλλία, δίνοντας για προίκα τη μισή βαρωνία και την πόλη της Θήβας. Έκτοτε η βαρωνία διοικούνταν η μισή από τους Δούκες της Αθήνας και η υπόλοιπη μισή από την οικογένεια Σαίντ Ομέρ, ο Νικόλαος Β΄ του Σαιντ-Ομέρ έχτισε το Κάστρο των Σαιντ-Ομέρ που τμήμα του διασώζεται ακόμα και σήμερα στη Θήβα.

Το 1311 οι Καταλανοί κατέκτησαν το Δουκάτο των Αθηνών και η μισή βαρωνία των Σαιντ-Ομέρ πέρασε στα χέρια τους, ο βαρώνος της υπόλοιπης μισής Γκωτιέ ντε Μπριέν προσπάθησε το 1331 χωρίς επιτυχία να την ανακαταλάβει αλλά έπειτα καταλύθηκε και το υπόλοιπο τμήμα της βαρωνίας που του ανήκε.

## Βαρώνοι

## Πηγές
* Latin Lordships in Greece, ανακτήθηκε 9 Απριλίου 2013
* Ίδρυμα Μείζονος Ελληνισμού, Βοιωτική πολιτισμική εγκυκλοπαίδεια, ανακτήθηκε 9 Απριλίου 2013

Κατηγορία:Διοικητική διαίρεση του Δουκάτου των Αθηνών
Χοσρόης Β΄ της Αρμενίας

Ο **Χοσρόης Β' της Αρμενίας**, ήταν βασιλιάς της Αρμενίας υποτελής στη Ρώμη (252), γιος και διάδοχος του βασιλιά της Αρμενίας Τιριδάτη Β'. Πριν ανέβει στο θρόνο συμμετείχε ενεργά στις εκστρατείες του πατέρα του εναντίον του Πέρση βασιλιά Αρταξέρξη Α' ιδρυτή της δυναστείας των Σασσανιδών ανατρέποντας τους Αρσακίδες, τη δυναστεία που ανήκε ο ίδιος ο Χοσρόης. Λίγους μήνες αργότερα μετά την άνοδο του στον θρόνο δολοφονήθηκε από τον Άνακα ευγενή πρίγκηπα της οικογένειας των Αρσακιδών ύστερα από προτροπή των βασιλέων της Περσίας Αρταξέρξη Α' και του διαδόχου του Σαπώρ Α'. Ο Άναξ με την οικογένεια του δολοφονήθηκαν από τους εξαγριωμένους ευγενείς αλλά επιβίωσε ένας γιος του, ο Γρηγόριος ο πεφωτισμένος ιδρυτής της Ιεραποστολικής εκκλησίας της Αρμενίας, ο άνθρωπος που θα επιβάλει τον Χριστιανισμό στην Αρμενία. Ο Χοσρόης Β' με μια άγνωστη γυναίκα απέκτησε δύο παιδιά ανάμεσα στα οποία τον βασιλιά Τιριδάτη Γ'. Ο διάδοχος του, ηλικίας 2 ετών, όταν δολοφονήθηκε ο πατέρας του μεταφέρθηκε στην Ρώμη όπου τέθηκε υπό την προστασία των αυτοκρατόρων, θα επανέλθει (287) στην Αρμενία ως βασιλιάς. 

## Πηγές
* ΙΣΤΟΡΙΑ ΤΩΝ ΑΡΜΕΝΙΩΝ
* ΑΡΣΑΚΙΔΕΣ ΤΗΣ ΑΡΜΕΝΙΑΣ

Κατηγορία:Βασιλείς της Αρμενίας
Τιριδάτης Γ΄ της Αρμενίας

Ο **Τιριδάτης Γ΄ της Αρμενίας** (250 - 330) ή **Τιριδάτης ο μέγας**, ήταν βασιλιάς των Αρσακιδών της Αρμενίας (287 - 330) γιος και διάδοχος του βασιλιά της Αρμενίας Χοσρόη Β΄. Ο πατέρας του (Χοσρόης) δολοφονήθηκε όταν ήταν ακόμα βρέφος (252) από έναν ευγενή, τον Άναξ που ανήκε στην βασιλική οικογένεια των **Αρσακιδών της Αρμενίας** πιθανότητα ξάδελφος του ύστερα από παρακίνηση του Σασσανίδη βασιλιά της Περσίας Σαπώρ Α΄. Ο μικρός Τιριδάτης μεταφέρθηκε για ασφάλεια στη Ρώμη ενώ η Αρμενία καταλήφθηκε από τους Πέρσες. Στη Ρώμη δέχτηκε λαμπρή εκπαίδευση, επιστημονική και στρατιωτική, περιγράφεται ως γενναίος και δυνατός στρατιώτης που συμμετείχε σε όλες τις μάχες των Ρωμαίων εναντίον των εχθρών τους. Το 270 ο Ρωμαίος αυτοκράτορας Αυρηλιανός έδιωξε τους Πέρσες από την Αρμενία. Λίγα χρόνια αργότερα ο αυτοκράτορας Διοκλητιανός αποκατέστησε τον Τιριδάτη στον θρόνο του πατέρα του (287) σε ηλικία 37 ετών,  έκανε πρωτεύουσα του την Βαγκαρσαπάτ, παντρεύτηκε μια Αλανή πριγκίπισσα με την οποία απέκτησε τρία παιδιά ανάμεσα τους την Σαλώμη και τον διάδοχο του Χοσρόη Γ´. 
 
## Εκχριστιανισμός της Αρμενίας
Τα πρώτα χρόνια της βασιλείας του φέρθηκε σκληρά στους χριστιανούς με συνεχείς διωγμούς. Ο ίδιος είχε ασπαστεί μια αρχαία πολυθεϊστική θρησκεία, ενώ τον χριστιανισμό είχε ασπαστεί ο Γρηγόριος μοναδικός επιζήσας, γιος του Άναξ δολοφόνου του πατέρα του. Φέρθηκε πολύ σκληρά στον Γρηγόριο τον έριξε στις φυλακές με πρόσχημα την θρησκεία αλλά στην πραγματικότητα του κρατούσε μίσος λόγω του φόνου του πατέρα του. Την εποχή που ο Γρηγόριος ήταν κλεισμένος στις φυλακές δέχθηκε την επίσκεψη μιας ομάδας χριστιανών παρθένων και ο Τιριδάτης ερωτεύθηκε σφοδρά μια από αυτές, τη Ριψίμη. Αυτή απέρριψε τον έρωτα του και ο ίδιος εξοργισμένος τις σκότωσε όλες αλλά στην συνέχεια αρρώστησε βαριά από ανίατη ασθένεια (301). Η αδελφή του, που είχε ασπαστεί τον χριστιανισμό, το θεώρησε ως θεία τιμωρία και είδε όραμα ότι μόνο ο φυλακισμένος σε σκληρές συνθήκες Γρηγόριος θα μπορούσε να γιατρέψει τον αδελφό της από την ασθένεια. Ο απελπισμένος Τιριδάτης τον αποφυλάκισε και ο Γρηγόριος με θαυματουργό τρόπο τον γιάτρεψε από την αρρώστια που τον οδηγούσε σε βέβαιο θάνατο.

Το γεγονός της θεραπείας του από τον Γρηγόριο οδήγησε τον Τιριδάτη να δεχτεί τον χριστιανισμό όχι μόνο ο ίδιος που βαπτίστηκε από τον Γρηγόριο (301) αλλά και να τον επιβάλει στους Αρμένιους υπηκόους του 30 χρόνια πριν ο χριστιανισμός γίνει «επιτρεπομένη θρησκεία» στη Ρωμαϊκή αυτοκρατορία με τον Μέγα Κωνσταντίνο. Ο Γρηγόριος ορίστηκε ιδρυτής και αρχηγός της Αρμενικής Ιεραποστολικής εκκλησίας. Η επιβολή του χριστιανισμού στην Αρμενία από τον βασιλιά Τιριδάτη και τον επίσκοπο Γρηγόριο έγινε πολύ βίαια. Οι μη χριστιανοί διώκονταν μέχρι θανάτου ενώ καταστράφηκαν όλοι οι προηγούμενοι παγανιστικοί ναοί, εκτός από αυτόν στο Γκαρνί.

## Πηγές
* ΙΣΤΟΡΙΑ ΤΩΝ ΑΡΜΕΝΙΩΝ
* ΑΡΣΑΚΙΔΕΣ ΤΗΣ ΑΡΜΕΝΙΑΣ
* Η ΑΠΟΔΟΧΗ ΤΟΥ ΧΡΙΣΤΙΑΝΙΣΜΟΥ ΑΠΟ ΤΟΝ ΛΑΟ ΤΗΣ ΑΡΜΕΝΙΑΣ 
* ΕΚΧΡΙΣΤΙΑΝΙΣΜΟΣ ΤΗ ΑΡΜΕΝΙΑΣ

Κατηγορία:Βασιλείς της Αρμενίας
Κατηγορία:Άγιοι της Ρωμαιοκαθολικής Εκκλησίας
Πυξίδα (αποσαφήνιση)

Αναφερόμενοι στη λέξη πυξίδα, μπορεί να εννοούμε:

*Πυξίδα, όργανο το οποίο βασίζεται σε μαγνητικές και μηχανικές ιδιότητες και παρέχει άμεσο προσανατολισμό.
*Πυξίδα (αγγείο), ειδικό αγγείο του κλασικού κόσμου, συνήθως στρογγυλό με ξεχωριστό καπάκι που χρησιμοποιούνταν από τις γυναίκες για τα καλλυντικά και τα κοσμήματα.
*Πυξίδα (αστερισμός), αστερισμός 
*Πυξίδα (χελώνα), είδος χελώνας του είδους πυξίς η αραχνοειδής (pyxis arachnoides)
Εστέμπαν Γρανέρο

Ο **Εστέμπαν Φελίξ Γρανέρο Μολίνα** (γεννημένος στις 2 Ιουλίου 1987) είναι Ισπανός επαγγελματίας ποδοσφαιριστής ο οποίος αγωνίζεται για λογαριασμό της Ρεάλ Σοσιεδάδ. Γνωστός με το ψευδώνυμο *El Pirata* (ο πειρατής), μπορεί να αγωνιστεί ως κεντρικός ή επιθετικός μέσος, με τις καλύτερες αρετές του να είναι στην πάσα, στις τεχνικές ικανότητες και τα σουτ.

Αναδείχτηκε μέσω των ακαδημιών της Ρεάλ Μαδρίτης, αλλά κατάφερε να κάνει το όνομά του μέσω της Χετάφε, την οποία ακολούθησε η επιστροφή του στην πρώτη του ομάδα, με την οποία κατέκτησε δύο σημαντικούς τίτλους, αν και χρησιμοποιήθηκε ελάχιστα σε διάστημα τριών σεζόν κατά το οποίο παρέμεινε στην ομάδα.

Ο Γρανέρο εκπροσώπησε την Ισπανία στην ηλικιακή κατηγορία Κ-21, αγωνιζόμενος στο Ευρωπαϊκό Πρωτάθλημα του 2009.

## Καριέρα

### Ρεάλ Μαδρίτης

Ο Γρανέρο πήγε στις ακαδημίες της Ρεάλ από τα 8 του και γρήγορα φάνηκε το ποδοσφαιρικό του ταλέντο.  Από το 2004 ως το 2006 ο Γρανέρο αγωνιζόταν για τη Ρεάλ C΄ σκοράροντας 9 φορές σε 48 ματς. Στο τέλος της σεζόν, ο Γρανέρο προβιβάστηκε στη Ρεάλ Β΄. Σε μία σεζόν πέτυχε 4 γκολ σε 37 αγώνες.

### Χετάφε

Τη σεζόν 2006-07 ο Γρανέρο πήγε στη Χετάφε σαν δανεικός από τη Ρεάλ. Κέρδισε αμέσως την εμπιστοσύνη του Μίτσελ και έγινε βασικός στην εντεκάδα. Έβαλε 3 γκολ σε 27 ματς.

Στις 13 Ιουλίου 2008 ο Ισπανός μέσος υπέγραψε συμβόλαιο με τη Χετάφε. Βοήθησε πολύ στην πορεία της ομάδας, πετυχαίνοντας 5 γκολ σε 35 ματς.

### Επιστροφή στη Ρεάλ

Ο Γρανέρο πήγε στην ομάδα που ξεκίνησε στις 21 Ιουλίου 2009 έναντι 4.000.000€. Έκανε το ντεμπούτο του στη Πριμέρα Ντιβιζιόν στη νίκη επί της Εσπανιόλ στις 29 Σεπτεμβρίου με 3-0, σκοράροντας μάλιστα το πρώτο γκολ της αναμέτρησης.

Τη σεζόν 2009-2010 η βασίλισσα απέκτησε τους Μεζούτ Εζίλ και Σάμι Κεντίρα, οι οποίοι αγωνίζονταν στην ίδια θέση με τον Γρανέρο. Έτσι ο Ισπανός ποδοσφαιριστής έμενε στον πάγκο. Μετά από 2 σεζόν έρχεται ο Φάμπιο Κοεντράο και ο Γρανέρο δεν είχε πολύ χρόνο συμμετοχής. Σκόραρε 4 γκολ σε 67 αγώνες.

### Κουίνς Παρκ Ρέιντζερς

Στις 30 Αυγούστου 2012, 2 μέρες πριν κλείσει η μεταγραφική περίοδος του καλοκαιριού, ο Γρανέρο υπέγραψε 4ετές συμβόλαιο με την Κουίνς Παρκ Ρέιντζερς. Πέτυχε 1 γκολ σε 25 αγώνες.

### Ρεάλ Σοσιεδάδ
Στη συνέχεια πήγε δανεικός στη Ρεάλ Σοσιεδάδ και στη συνέχεια παρέμεινε εκεί.

## Παραπομπές


## Εξωτερικοί σύνδεσμοι
*

Κατηγορία:Ισπανοί ποδοσφαιριστές
Κατηγορία:Ποδοσφαιριστές Ρεάλ Μαδρίτης
Κατηγορία:Μέσοι ποδοσφαιριστές
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Χετάφε ΚΦ
Κατηγορία:Ποδοσφαιριστές Κουίνς Παρκ Ρέιντζερς
Κατηγορία:Ποδοσφαιριστές Εθνικής Ισπανίας Κ16
Κατηγορία:Ποδοσφαιριστές Εθνικής Ισπανίας Κ17
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές Εθνικής Ισπανίας Κ20
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Ποδοσφαιριστές Ρεάλ Σοσιεδάδ
Κατηγορία:Ποδοσφαιριστές ΡΚΝ Εσπανιόλ
Κατηγορία:Ποδοσφαιριστές Ρεάλ Μαδρίτης Γ
Αγγειογραφία

Αναφερόμενοι στη λέξη **αγγειογραφία **μπορεί να εννοούμε:
*Αγγειογραφία (τέχνη), η τέχνη της εικονογράφησης της εξωτερικής επιφάνειας των αγγείων, κυρίως των πήλινων, με μονόχρωμες ή πολύχρωμες παραστάσεις.
*Αγγειογραφία (ιατρική), ακτινολογική τεχνική σκιαγραφικής απεικόνισης των κλάδων ενός αγγειακού στελέχους ύστερα από έγχυση ακτινοσκιερής ούσίας μέσα στο αγγείο.
The Outlaws (συγκρότημα)

Οι **Outlaws** ήταν βρετανικό συγκρότημα της ροκ και τζαζ μουσικής σκηνής, το οποίο έδρασε από το 1960 ως το 1965. Από τη σύνθεση του συγκροτήματος πέρασαν κατά καιρούς οι Ρίτσι Μπλάκμορ Τσας Χότζες, Κεν Λούντγκρεν, Μικ Άντεργουντ, Ρέτζιναλντ Χώκινς και άλλοι. Στα πρώτα τους χρόνια, ηχογράφησαν τρεις επιτυχίες του Μάικ Μπέρι, οι οποίες ανέβηκαν στα τσαρτ της Μεγάλης Βρετανίας.
Το συγκεκριμένο συγκρότημα έπαιζε μόνο ορχηστρικές συνθέσεις και δεν είχε τραγουδιστή. Η πρώτη τους ηχογράφηση ήταν στο "*Set Me Free*" του Μάικ Μπέρι, σαν συγκρότημα του παραγωγού Τζο Μηκ, το 1960. Το 1963 εμφανίστηκαν στην ταινία "*Live it Up*" με τον Στηβ Μάριοτ, ενώ γνώρισαν δύο μικρές επιτυχίες, με τα τραγούδια "*Swingin' Low*" και "*Ambush*" τα οποία ανέβηκαν στο βρετανικό Top-50. Το 1961 κυκλοφόρησε το μοναδικό τους άλμπουμ, το ορχηστρικό "*Dream of the West*".
Η μεγαλύτερη σε διάρκεια, γραμμή μελών του συγκροτήματος περιελάμβανε τον Μικ Άντεργουντ και τον Ρίτσι Μπλάκμορ, τον Τσας Χότζες και τον Κεν Λούτνγκρεν. Αυτή η σύνθεση ηχογράφησε έξι σινγκλ από τον Ιανουάριο του 1963 μέχρι τον Απρίλιο του 1964.
Τελευταία τους κυκλοφορία ήταν το τραγούδι "*Don't Cry*", τον Φεβρουάριο του 1965.

## Δισκογραφία
### Άλμπουμ
* *Dream of the West* - 1961

### Σινγκλ
* *Swingin' Low* (1961)
* *Ambush* (1961)
* *Valley of the Sioux* (1961)
* *Ku-Pow!* (1962)
* *Sioux Serenade* (1962)
* *Poppin' Medley Part 1/2* (1963)
* *Return of The Outlaws* (1963)
* *That Set the Wild West Free* (1963)
* *The Bike Beat 1* (1964)
* *Law and Order* (1963)
* *Keep a Knockin' * (1964)
* *Don't Cry* (1965)

## Πηγές
* Χρονολόγιο των Outlaws
* Allmusic

Κατηγορία:Αγγλικά pop συγκροτήματα
Βουλευτικές εκλογές στο Τζιμπουτί 2008

Το **Κοινοβούλιο του [[Τζιμπουτί]]** αποτελείται από 65 έδρες και εκλέγεται ανά πενταετία. Στις βουλευτικές εκλογές που διεξήχθησαν στις 8 Φεβρουαρίου του 2008, δεν έλαβαν μέρος υποψήφιοι από τα κόμματα της αντιπολίτευσης, σε ένδειξη διαμαρτυρίας για παρατυπίες από τη μεριά του κυβερνώντος κόμματος.

Ο κυβερνών συνασπισμός, Ένωση για την Προεδρική Πλειοψηφία (UMP), κέρδισε καθολική νίκη, με σχεδόν 95% των ψήφων και 65 έδρες (όλες). Στις αντίστοιχες εκλογές του 2003 το UMP είχε κερδίσει και τις 65 έδρες, παρά το γεγονός ότι η αντιπολίτευση είχε κερδίσει το 38% των ψήφων.

Η Αφρικανική Ένωση και ο Αραβικός Σύνδεσμος έστειλαν παρατηρητές και επέβλεψαν την εκλογική διαδικασία, για την οποία ανέφεραν θετικά σχόλια. 
## Αποτελέσματα
:**Βουλή των Αντιπροσώπων**, 8 Φεβρουαρίου 2008 

## Παραπομπές


2008
Τζιμπουτι
Πυξός

Ο **πυξός** ( ''«Εν Τραπεζούντι τη εν Πόντω γίγνεται το μέλι της πύξου βαρύοσμο και φασίν τούτο τους μεν υγιαίνοντας εξιστάνται, τους δε επιλήπτους και τελέως απαλλάττειν».  


## Παραπομπές


## Εξωτερικοί σύνδεσμοι
* 

Κατηγορία:Πυξοειδή
Κατηγορία:Ελληνική χλωρίδα
Κατηγορία:Μελιτοφόρα φυτά
Κατηγορία:Ξύλο
Μιλτιάδης Χούμας

Ο **Μιλτιάδης Χούμας**, γνωστότερος ως Καπετάν Χούμας (Χώρα Σάμου 1913 - Πειραιάς 1989) ήταν αγωνιστής της Εθνικής Αντίστασης. Έμεινε γνωστός για τις αποστολές διαφυγής, κατά τις οποίες φυγάδευσε πολλούς Έλληνες και Άγγλους στη Μέση Ανατολή.

Τιμήθηκε με το παράσημο του Τάγματος της Βρετανικής Αυτοκρατορίας(OBE) και με το παράσημο των Διακεκριμένων Υπηρεσιών (DSO).

## Βιογραφία
Γεννήθηκε στη Χώρα Σάμου το 1913. Το 1941 έφτασε στη Λεμεσό, με το καΐκι του "Ευαγγελίστρια", το οποίο επιτάχθηκε με διαταγή του Ελληνικού Προξενείου. Εντάχθηκε από τον Άγγλο Ταγματάρχη Michael Woodbine Parish, στην οργάνωση "Δύναμη Α" που διεξήγαγε ανορθόδοξο πόλεμο με έδρα το Κάιρο. Η σημαντικότερη αποστολή στην οποία έλαβε μέρος ήταν εκείνη της μεταφοράς του Άγγλου θερμαστή John Capes, ο οποίος ήταν ο μοναδικός διασωθείς από το ναυάγιο του υποβρυχίου "Περσεύς". Η δύσκολη αποστολή διήρκεσε τρεις ημέρες και ήταν η φυγάδευση του Κέιπς από την Κεφαλονιά στη Σμύρνη.

Ο Χούμας πραγματοποίησε συνολικά 65 αποστολές σε εχθρικά ύδατα.

Πέθανε στον Πειραιά και κηδεύτηκε στη Χώρα Σάμου τον Μάρτιο του 1989.

Στη μνήμη του Χούμα διεξάχθηκαν, κατά τη Ναυτική Εβδομάδα 2008 στη Σάμο, αγώνες ιστιοπλοΐας ανοικτής θαλάσσης με το όνομά του.

Τον Μάϊο 2016 κυκλοφόρησε από τις εκδόσεις Ψυχογιός, το ιστορικό μυθιστόρημα της Τέσυ Μπάιλα "Άγριες Θάλασσες", που βασίζεται στη συμμετοχή του Μιλτιάδη Χούμα με το καΐκι του "Ευαγγελίστρια " στη συμμαχική οργάνωση διαφυγής "ΜΙ 9". 

Στις 15 Ιουλίου 2016 έγιναν από τον Δήμαρχο Σάμου Μιχάλη Αγγελόπουλο στη γενέτειρα του Χούμα, Χώρα Σάμου, τα αποκαλυπτήρια της προτομής του. 

## Παραπομπές


Κατηγορία:Έλληνες αντιστασιακοί